అమరావతి గ్రామాలకు పవన్‌ కళ్యాణ్‌.. ఈ సారి ఏమి చెబుతారో..?
By Karthik P Feb. 03, 2020, 11:31 am IST
జనసేన అధినేత, సినీ నటడు పవన్‌ కళ్యాణ్‌ త్వరలో అమరావతి గ్రామాల్లో పర్యటించనున్నారు. ఈ మేరకు ఆ పార్టీ నుంచి ప్రకటన వెలువడింది. అయితే పవన్‌ కళ్యాణ్‌ పర్యటన ఎప్పుడుంటుందనేది వెల్లడించలేదు. పర్యటన తేదీలను తర్వలోనే తెలియజేస్తామని ఆ ప్రకటనలో పేర్కొన్నారు.
మూడు రాజధానులను వ్యతిరేకిస్తూ ఒకే రాజధానిగా అమరావతినే కొనసాగించాలంటూ గత కొన్ని రోజులుగా రాజధాని ప్రాంతంలోని కొన్ని గ్రామాల రైతులు ఆందోళనలు చేస్తున్న విషయం తెలిందే. ఇప్పటికే ఒకసారి రైతులతో పవన్‌ కళ్యాణ్‌ సమావేశమయ్యారు. ఈ సమావేశంలో రాజధానిగా అమరావతి కొనసాగుతుందని, దీన్ని ఎవరూ మార్చలేరని హామీ ఇచ్చారు. మూడు కాదు 30 రాజధానులు పెట్టుకున్నా తాము అధికారంలోకి వచ్చిన తర్వాత తిరిగి ఒక్కటి చేసి అమరావతినే శాశ్వత రాజధానిగా ప్రకటిస్తామని హామీ ఇచ్చారు. రెండున్నరేళ్లలో వైఎస్సార్‌సీపీ ప్రభుత్వం కూలిపోతుందని జోస్యం చెప్పారు.
రైతులతో సమావేశం అయిన తర్వాత ఢిల్లీ పర్యటనకు వెళ్లిన పవన్‌ కళ్యాణ్‌ పొత్తులో భాగంగా ఉమ్మడి కార్యాచరణపై చర్చించేందుకు బీజేపీ నేతలతో సమావేశమయ్యారు. సమావేశం అనంతరం రాజధాని అంశం రాష్ట్ర పరిధిలోనిదంటూ ప్రకటన చేశారు. ఈ నేపథ్యంలో మళ్లీ రాజధాని గ్రామాల్లో పర్యటించాలని పవన్‌ నిర్ణయించడంతో.. ఈ సారి రాజధానిపై ఎలా మాట్లాడతారు..? విభిన్న ప్రకటనలపై రైతులకు ఏమి చెబుతారు..? కొత్తగా ఏమి హామీ ఇస్తారు..? అనే అంశాలపై రాజకీయ వర్గాల్లో ఆసక్తి నెలకొంది.
Tags: Janasena Janasena Chief Pawan Kalyan Amaravathi Telugu Politics Telugu Rajakeeyalu AP Politics
amaravati graamaalaku pavan kalyan.. ee saari emi chebutaro..?
By Karthik P Feb. 03, 2020, 11:31 am IST
janasena adhinetha, cinee natadu pavan kalyan twaralo amaravati graamaallo paryatinchanunnaaru. ee meraku aa party nunchi prakatana veluvadindi. ayithe pavan kalyan paryatana eppuduntundanedi velladinchaledu. paryatana tedeelanu tarvalone teliyajestaamani aa prakatanalo perkonnaru.
moodu raajadhaanulanu vyatirekistuu oke rajadhaniga amaravatine konasaginchalantu gatha konni rojulugaa rajadhani praantamlooni konni gramala raitulu aandolanalu chestunna vishayam telinde. ippatike okasari raitulatho pavan kalyan samavesamayyaru. ee samavesamlo rajadhaniga amaravati konasaagutundani, deenni evaruu marchalerani haami icharu. moodu kaadu 30 raajadhaanulu pettukunna taamu adhikaaramloki vachina tarvaata tirigi okkati chesi amaravatine saashwata rajadhaniga prakatistaamani haami icharu. rendunnarellalo viessoresipy prabhutvam koolipotundani josyam cheppaaru.
raitulatho samavesam ayina tarvaata dhilli paryatanaku vellina pavan kalyan pottulo bhagamga ummadi kaaryaacharanapai charchinchenduku bgfa nethalatho samavesamayyaru. samavesam anantaram rajadhani amsam rashtra paridhiloonidantuu prakatana chesaru. ee nepathyamlo malli rajadhani graamaallo paryatinchaalani pavan nirnayinchadamto.. ee saari rajadhanipai ela maatlaadataaru..? vibhinna prakatanalapai raitulaku emi chebutaaru..? kottagaa emi haami istaaru..? ane amsaalapai rajakeeya vargaallo aasakti nelakondi.
Tags: Janasena Janasena Chief Pawan Kalyan Amaravathi Telugu Politics Telugu Rajakeeyalu AP Politics